Իվան Տեմնիկով

Իվան Վիկտորովիչ Տեմնիկով (, ), ռուս ֆուտբոլիստ, «Նիժնի Նովգորոդ» ակումբի պաշտպան։

Կարիերա

Ակումբային 

Մերձմոսկովյան «Մաստեր-Սատուրն» (Եգորևսկ) ՕՌՈՒ-ի երիտասարդական դպրոցի սան է։

«Սատուրնի» հիմնական կազմում նորամուտը կատարել է 2006 թվականի սեպտեմբերի 20-ին Ռուսաստանի գավաթի 1/16 եզրափակչի՝ Կրասնոդարի «Մետալուրգ» ակումբի դեմ խաղում։ Ռուսաստանի առաջնությունում նորամուտը կատարել է 2007 թվականի հուլիսի 14-ին Վլադիվոստոկի «Լուչ-Էներգիա» ակումբի դեմ խաղին՝ խաղադաշտ դուրս գալով հանդիպման 88-րդ րոպեին։ Ընդհանուր առմամբ 2007 թվականի մրցաշրջանի ընթացքում անցկացրել է երկու խաղ։ 2008 թվականի մրցաշրջանում չի մասնակցել Ռուսաստանի առաջնության ոչ մի խաղի։ 2009 թվականին երեք անգամ դուրս է եկել փոխարինման։ 2009 թվականի երիտասարդական առաջնությունում անցկացրել է 25 խաղ և խփել 8 գնդակ՝ դառնալով ակումբի լավագույն ռմբարկու, իսկ ընդհանուր առաջնությունում զբաղեցնելով երրորդ տեղը։ Այդպիսով, երեք մրցաշրջանների ընթացքում Իվան Տեմնիկովը «Սատուրն» ակումբի հիմնական կազմում Ռուսաստանի առաջնությունում անցկացրել է 5 ոչ լրիվ խաղ։

2010 թվականի մարտին վարձավճարով տեղափոխվել է առաջին դիվիզիոնի «Ուրալ» ակումբ, որտեղ անցկացրել է մեկ մրցաշրջան՝ մասնակցելով է 26 խաղ և խփել 2 գոլ։

2011/2012 մրցաշրջանում խաղացել է Բրյանսկի «Դինամո» ակումբում, որի կազմում անցկացրել է 45 խաղ և աչքի է ընկել մեկ գոլով։

2012 թվականի հուլիսին 4 տարի ժամկետով պայմանագիր է կնքել «Ռուբին» ակումբի հետ։ Ակումբի հիմնական կազմում նորամուտը կատարել է Ռուսաստանի գավաթի 1/16 եզրափակչի՝ «Ենիսեյ» ակումբի դեմ խաղում (1:2)։ 2013 թվականի ապրիլի 19-ին «Ռուբին» ակումբի կազմում անցկացրել է իր առաջին խաղը Ռուսաստանի առաջնությունում՝ հանդիպման 84-րդ րոպեին փոխարինելով Ալեքսանդր Ռյազանցև։

2013 թվականի հունիսի 13-ին վարձավճարով տեղափոխվել է «Թերեք» ակումբ։ Գրոզնիի թիմի կազմում Տեմնիկովը հանդես է եկել մեկ մրցաշրջան։ Այդ ընթացքում նա խաղադաշտ է դուրս եկել երկրի առաջնության 11 խաղերում։

2014 թվականի հունիսին պայմանագիր է կնքել «Տոմ» ակումբի հետ։ Տեմնիկովը Տոմսկի ակումբի կազմում նորամուտը կատարել է 2014 թվականի հուլիսի 6-ին Պետերբուրգի «Դինամո» ակումբի դեմ խաղում։ Տոմսկի ակումբի կազմում իր առաջին գոլը խփել է 2015 թվականի փետրվարի 12-ին ՖԱԼ գավաթի խաղարկության՝ «Բալթիկա» ակումբի դեմ խաղում։

2016 թվականի հունիսին տեղափոխվել է Մոսկվայի «Դինամո» ակումբ։ Սպիտակաերկնագույնների կազմում դարձել է ՖԱԼ-2016/17 առաջնության հաղթող և «Դինամոյի» հետ վերադարձել է ՌՖՊԼ։ Երեք մրցաշրջանների ընթացքում ֆուտբոլիստն անցկացրել է 59 խաղ և խփել 8 գնդակ։

2019 թվականի հուլիսին դարձել է «Նիժնի Նովգորոդ» ակումբի խաղացող։

Հավաքականում 
Հանդես է եկել Ռուսաստանի երիտասարդական հավաքականում։

2012 թվականի մայիսին հրավիրվել է Ռուսաստանի երկրորդ հավաքական։ 2012 թվականի օգոստոսի 15-ին անցկացրել է իր միակ հանդիպումը Ռուսաստանի երկրորդ հավաքականի կազմում։

Ձեռքբերումներ

Թիմային 
  «Ռուբին»
 Ռուսաստանի Սուպերգավաթի դափնեկիր – 2012

  «Տոմ»
 ՖԱԼ առաջնության բրոնզե մեդալակիր – 2015/16

  «Դինամո» (Մոսկվա)
 ՖԱԼ առաջնության հաղթող – 2016/17

Անձնակն 
 ՖԱԼ առաջնության լավագույն ռմբարկու – 2015/16

Վիճակագրություն

Ծանոթագրություններ 

Ռուս ֆուտբոլիստներ
Ռուբինի ֆուտբոլիստներ
Դինամո Մոսկվայի ֆուտբոլիստներ
Նիժնի Նովգորոդի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ